b'\n_START_ARTICLE_\nMiguel de Cervantes\n_START_SECTION_\nKapanganakan at unang bahagi ng b\xc3\xbahay\n_START_PARAGRAPH_\nIpinagpapalagay na si Cervantes ay isinilang sa Alcal\xc3\xa1 de Henares, isang lungsod na Kastilyano na may mga 35 kilometro hilagang silangan ng Madrid, marahil noong 29 Setyembre (kapistahan ni San Miguel Arcangel) 1547. Ang ipinagpapalagay na petsa ng kaniyang kapanganakan ay nadetermina mula sa mga tal\xc3\xa2 sa rehistro ng simbahan, dahil sa tradisyon na ang pagpapangalan sa bata ay base sa kung sinong santo ang may kapistahan sa araw ng kapanganakan nito. Bininyagan siya sa Alcal\xc3\xa1 de Henares noong 9 Oktubre 1547 sa simbahang pamparokya ng Santa Mar\xc3\xada la Mayor. Ang rehistro ng mga tala ng pagbinyag ay ang sumusunod:_NEWLINE_Ngayong Linggo, sa ikasiyam na araw ng Oktubre, sa taon ng ating Panginoon isang libo limandaan apatnapu\'t pit\xc3\xb3, si Miguel, anak ni Rodrigo Cervantes at asawa niyang si Leonor, ay bininyagan; ang mga ninong niya ay sina Juan Pardo; siya ay bininyagan ni Kapita-pitagang Batsilyer Bartolom\xc3\xa9 Serrano, Pari ng Ating Senyora. Mga saksi, Baltasar V\xc3\xa1zquez, Sexton, at ak\xc3\xb3, ang nagbinyag sa kaniya at pinirmahan ito sa aking pangalan. Batsilyer Serrano._NEWLINE_Hindi ipinanganak si Miguel na may apelyidong Cervantes Saavedra. Dinagdag niya lang ang "Saavedra" noong matanda na siya. Sa pagpapangalang Espanyol ang kaniyang ikalawang apelyido ay ang sa kaniyang ina, Cortinas.'